

**บันทึกข้อความ**

**ส่วนราชการ**  สน.คท. (กง.คร.) โทร. ๐ - ๒๒๔๑ - 9000 ภายใน 142๖ - 3๐

**ที่** มท ๐๘๐๘.๓/ **วันที่**  ธันวาคม 256๖

**เรื่อง** ระเบียบกระทรวงมหาดไทยว่าด้วยเงินทุนส่งเสริมกิจการองค์การบริหารส่วนตำบล พ.ศ. 256๖

เรียน อสถ.

 **๑. เรื่องเดิม**

 สถ. ได้ส่งระเบียบกระทรวงมหาดไทยว่าด้วยเงินทุนส่งเสริมกิจการองค์การบริหารส่วนตำบล พ.ศ. 256๖ ประกาศในราชกิจจานุเบกษา **(เอกสารแนบ ๑)**

 **๒. ข้อเท็จจริง**

ระเบียบกระทรวงมหาดไทยว่าด้วยเงินทุนส่งเสริมกิจการองค์การบริหารส่วนตำบล พ.ศ. 256๖ ได้ประกาศในราชกิจจานุเบกษา ฉบับประกาศและงานทั่วไป เล่ม ๑๔๐ ตอนพิเศษ 295 ง วันที่ ๒๓ พฤศจิกายน 2566 มีผลใช้บังคับตั้งแต่วันที่ ๒๒ มกราคม 2567 **(เอกสารแนบ ๒)**

 **๓. ข้อกฎหมาย**

 3.1 พระราชบัญญัติสภาตำบลและองค์การบริหารส่วนตำบล พ.ศ. 2537 **(เอกสารแนบ ๓)**

 มาตรา 83 องค์การบริหารส่วนตำบลอาจกู้เงินจากกระทรวง ทบวง กรม องค์การหรือนิติบุคคลต่าง ๆ ได้ เมื่อได้รับอนุญาตจากสภาองค์การบริหารส่วนตำบล

 การกู้เงินตามวรรคหนึ่งให้เป็นไปตามระเบียบของกระทรวงมหาดไทย

 3.2 ระเบียบคณะกรรมการนโยบายและกำกับการบริหารหนี้สาธารณะว่าด้วยหลักเกณฑ์การกู้เงินขององค์กรปกครองส่วนท้องถิ่น พ.ศ. 2561 **(เอกสารแนบ ๔)**

 ข้อ 4 ระเบียบนี้ใช้บังคับกับการกู้เงินขององค์กรปกครองส่วนท้องถิ่น ยกเว้นการกู้เงิน จากเงินทุนส่งเสริมกิจการองค์การบริหารส่วนจังหวัด เงินทุนส่งเสริมกิจการเทศบาล เงินทุนส่งเสริมกิจการ ขององค์กรปกครองส่วนท้องถิ่นอื่น หรือกองทุนบำเหน็จบำนาญข้าราชการส่วนท้องถิ่น

  3.3 ระเบียบกระทรวงมหาดไทยว่าด้วยการกู้เงินขององค์การบริหารส่วนตำบล พ.ศ. 2563

**(เอกสารแนบ ๕)**

 ข้อ 4 การกู้เงินขององค์การบริหารส่วนตำบลให้ถือปฏิบัติตามระเบียบคณะกรรมการ นโยบายและกำกับการบริหารหนี้สาธารณะว่าด้วยหลักเกณฑ์การกู้เงินขององค์กรปกครองส่วนท้องถิ่น พ.ศ. 2561 อาจกู้เงินได้จากแหล่งเงินทุน ดังต่อไปนี้

 (1) การกู้เงินจากเงินทุนส่งเสริมกิจการขององค์การบริหารส่วนจังหวัด เทศบาล และองค์การบริหารส่วนตำบล

 (2) การกู้เงินจากกระทรวง ทบวง กรม องค์การ หรือนิติบุคคลต่าง ๆ

 ข้อ 5 ให้นายกองค์การบริหารส่วนตำบลเสนอการกู้เงินให้สภาองค์การบริหารส่วนตำบลพิจารณาอนุญาตตามมาตรา 83 วรรคหนึ่ง ในกรณีสภาองค์การบริหารส่วนตำบลอนุญาตให้กู้เงินแล้ว จึงให้นายกองค์การบริหารส่วนตำบลเสนอเรื่องเพื่อขออนุมัติกู้เงิน ดังนี้

 (1) ไม่ก่อให้เกิดภาระชำระหนี้เกินกว่าร้อยละสิบต่อรายได้เฉลี่ยให้ขออนุมัติ ต่อผู้ว่าราชการจังหวัด

/(2) มีภาระ...

-๒-

 (2) มีภาระชำระหนี้เกินอัตราที่กำหนดตาม (1) ให้ขออนุมัติต่อรัฐมนตรีว่าการกระทรวง มหาดไทย

ฯลฯ

 3.๔ ระเบียบกระทรวงมหาดไทยว่าด้วยเงินทุนส่งเสริมกิจการองค์การบริหารส่วนตำบล พ.ศ. 256๖ **(เอกสารแนบ ๖)**

  ข้อ ๑๓ ให้องค์การบริหารส่วนตำบลทุกแห่งจัดส่งเงินจํานวนร้อยละห้าของเงินสะสม
เป็นประจำทุกปีไปยังประธาน อ.ส.ต. ภายในเดือนมกราคมของทุกปี เว้นแต่ในปีใดที่มีเงินสะสมคงเหลือไม่ถึงหนึ่งแสนบาท จะไม่นำฝากเข้าเงินทุนก็ได้

ฯลฯ

 ข้อ ๑๗ องค์การบริหารส่วนตำบลซึ่งมีสิทธิที่จะกู้เงินทุนได้ จะต้องเป็นองค์การบริหารส่วนตำบลซึ่งส่งเงินสะสมตามข้อ 1๓ และให้กู้ได้ไม่เกินสิบเท่าของจำนวนเงินที่องค์การบริหาร ส่วนตำบลนั้นได้ส่งฝากไว้กับเงินทุน ทั้งนี้ เป็นไปตามฐานะการคลังขององค์การบริหารส่วนตำบลนั้น ๆ เว้นแต่ ก.ส.ต. จะได้พิจารณาเห็นสมควรเป็นอย่างอื่น

 ข้อ ๒๔ ในระยะสองปีแรกของรอบบัญชีเงินทุน องค์การบริหารส่วนตำบลอาจส่งเงินสะสม มากกว่าร้อยละห้าของเงินสะสมประจำปี ให้แก่เงินทุนส่งเสริมกิจการองค์การบริหารส่วนตำบลและสามารถ ใช้เป็นฐานในการคำนวณเงินกู้ตามข้อ 17

 ข้อ ๒๕ ให้องค์การบริหารส่วนตำบลจัดส่งเงินสะสมตามข้อ ๑๓ ให้ ก.ส.ต. ครั้งแรกภายในเดือนมกราคม 2567

 **๔. ข้อพิจารณา**

 สน.คท. พิจารณาแล้ว เพื่อให้การดำเนินการตามระเบียบกระทรวงมหาดไทยว่าด้วยเงินทุนส่งเสริมกิจการองค์การบริหารส่วนตำบล พ.ศ. 2566 เป็นไปด้วยความเรียบร้อย ถูกต้อง เห็นควรแจ้งจังหวัดเพื่อแจ้งองค์การบริหารส่วนตำบลในจังหวัด ทราบและพิจารณาดำเนินการ ดังนี้

 4.1 ระเบียบกระทรวงมหาดไทยว่าด้วยเงินทุนส่งเสริมกิจการองค์การบริหารส่วนตำบล พ.ศ. 2566 จะมีผลใช้บังคับตั้งแต่วันที่ 22 มกราคม 2567

 4.2 การจัดส่งเงินสะสม ซึ่งเป็นเงินที่เหลือจ่ายจากรายรับที่องค์การบริหารส่วนตำบลได้รับไว้ภายในวันสิ้นปีงบประมาณ พ.ศ. 2566 ให้องค์การบริหารส่วนตำบลดำเนินการ ดังนี้

 ๔.๒.๑ คำนวณเงินสะสมที่จะส่งฝากเงินทุนส่งเสริมกิจการองค์การบริหารส่วนตำบล พร้อมเอกสารรายงานรายรับจริงตามงบประมาณ รายจ่ายจริงตามงบประมาณ และสรุปรายการกันเงินรายจ่ายกรณีก่อหนี้ผูกพันและไม่ก่อหนี้ผูกพันจากแหล่งเงินงบประมาณตามแบบที่กำหนด **(เอกสารแนบ ๗)**พร้อมรับรองสำเนาถูกต้อง

 4.2.๒ จัดส่งเงินจำนวนร้อยละห้าของเงินสะสมครั้งแรกไปยังประธานอนุกรรมการเงินทุนส่งเสริมกิจการองค์การบริหารส่วนตำบล โดยเช็คหรือตั๋วแลกเงินสั่งจ่าย “เงินทุนส่งเสริมกิจการองค์การบริหารส่วนตำบล” พร้อมเอกสารตามข้อ ๔.๒.๑ ได้ตั้งแต่วันที่ 22 มกราคม 2567 เป็นต้นไป เว้นแต่ภายหลังปิดรอบบัญชีปีงบประมาณ พ.ศ. 2566 จะมีเงินสะสมคงเหลือไม่ถึงหนึ่งแสนบาท จะไม่นำฝากเข้าเงินทุนส่งเสริมกิจการองค์การบริหารส่วนตำบลก็ได้ ทั้งนี้ ให้แจ้งประธานอนุกรรมการเงินทุนส่งเสริมกิจการองค์การบริหารส่วนตำบลทราบด้วย ตามข้อ 13 และข้อ 25 ของระเบียบกระทรวงมหาดไทยว่าด้วยเงินทุนส่งเสริมกิจการองค์การบริหารส่วนตำบล พ.ศ. 2566

/4.๓ ในระยะ...

-๓-

 4.๓ ในระยะสองปีแรกของรอบบัญชีเงินทุนส่งเสริมกิจการองค์การบริหารส่วนตำบลองค์การบริหารส่วนตำบลอาจส่งเงินสะสมมากกว่าร้อยละห้าของเงินสะสมประจำปี และสามารถใช้เป็นฐาน ในการคำนวณวงเงินกู้จากเงินทุนส่งเสริมกิจการองค์การบริหารส่วนตำบล เพื่อดำเนินการตามหน้าที่และอำนาจ หรือชำระหนี้เงินกู้กับสถาบันการเงินได้ ตามข้อ 24 ของระเบียบกระทรวงมหาดไทยว่าด้วยเงินทุนส่งเสริมกิจการองค์การบริหารส่วนตำบล พ.ศ. 2566

 ๔.๔ เมื่อเงินทุนส่งเสริมกิจการองค์การบริหารส่วนตำบลได้ออกหลักเกณฑ์ในการกู้เงินขององค์การบริหารส่วนตำบลแล้ว จะได้แจ้งให้องค์การบริหารส่วนตำบลทราบต่อไป

**๕. ข้อเสนอ**

 จึงเรียนมาเพื่อโปรดพิจารณา หากเห็นชอบโปรดลงนามในหนังสือถึงผู้ว่าราชการจังหวัด ทุกจังหวัด ที่เสนอมาพร้อมนี้

 (นายพงษ์ศักดิ์ กวีนันทชัย)

 ผอ.สน.คท.

ผอ.กง.คร. ............................

หน.ก./ฝ. ..............................

หน.ง. ....................................



**สำเนาคู่ฉบับ**

ที่ มท ๐๘๐๘.๓/ กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐300

 ธันวาคม 256๖

เรื่อง ระเบียบกระทรวงมหาดไทยว่าด้วยเงินทุนส่งเสริมกิจการองค์การบริหารส่วนตำบล พ.ศ. 2566

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย ๑. ระเบียบกระทรวงมหาดไทยว่าด้วยเงินทุนส่งเสริมกิจการ

 องค์การบริหารส่วนตำบล พ.ศ. 2566 จำนวน ๑ ชุด

 ๒. แบบการคำนวณเงินฝากเงินทุนส่งเสริมกิจการองค์การบริหารส่วนตำบล

 ประจำปี ๒๕6๗ จำนวน 1 ชุด

 ด้วยระเบียบกระทรวงมหาดไทยว่าด้วยเงินทุนส่งเสริมกิจการองค์การบริหารส่วนตำบล พ.ศ. 2๕66 ได้ประกาศในราชกิจจานุเบกษา ฉบับประกาศและงานทั่วไป เล่ม ๑๔๐ ตอนพิเศษ 295 ง วันที่ ๒๓ พฤศจิกายน 2566 รายละเอียดปรากฏตามสิ่งที่ส่งมาด้วย ๑

 กรมส่งเสริมการปกครองท้องถิ่นพิจารณาแล้ว เพื่อให้การดำเนินการตามระเบียบกระทรวง มหาดไทยว่าด้วยเงินทุนส่งเสริมกิจการองค์การบริหารส่วนตำบล พ.ศ. 2566 เป็นไปด้วยความเรียบร้อย ถูกต้อง จึงขอให้จังหวัดแจ้งองค์การบริหารส่วนตำบลในจังหวัด ทราบและพิจารณาดำเนินการ ดังนี้

 1. ระเบียบกระทรวงมหาดไทยว่าด้วยเงินทุนส่งเสริมกิจการองค์การบริหารส่วนตำบล พ.ศ. 2566 จะมีผลใช้บังคับตั้งแต่วันที่ 22 มกราคม 2567

 2. การจัดส่งเงินสะสม ซึ่งเป็นเงินที่เหลือจ่ายจากรายรับที่องค์การบริหารส่วนตำบลได้รับไว้ภายในวันสิ้นปีงบประมาณ พ.ศ. 2566 ให้องค์การบริหารส่วนตำบลดำเนินการ ดังนี้

 2.1 คำนวณเงินสะสมที่จะส่งฝากเงินทุนส่งเสริมกิจการองค์การบริหารส่วนตำบล พร้อมเอกสารรายงานรายรับจริงตามงบประมาณ รายจ่ายจริงตามงบประมาณ และสรุปรายการกันเงินรายจ่ายกรณีก่อหนี้ผูกพันและไม่ก่อหนี้ผูกพันจากแหล่งเงินงบประมาณตามแบบที่กำหนด พร้อมรับรองสำเนาถูกต้อง รายละเอียดปรากฏตามสิ่งที่ส่งมาด้วย ๒

 ๒.๒ จัดส่งเงินจำนวนร้อยละห้าของเงินสะสมครั้งแรกไปยังประธานอนุกรรมการเงินทุนส่งเสริมกิจการองค์การบริหารส่วนตำบล โดยเช็คหรือตั๋วแลกเงินสั่งจ่าย **“เงินทุนส่งเสริมกิจการองค์การบริหารส่วนตำบล”** พร้อมเอกสารตามข้อ ๒.๑ ได้ตั้งแต่วันที่ 22 มกราคม 2567 เป็นต้นไป เว้นแต่ภายหลังปิดรอบบัญชีปีงบประมาณ พ.ศ. 2566 จะมีเงินสะสมคงเหลือไม่ถึงหนึ่งแสนบาท จะไม่นำฝากเข้าเงินทุนส่งเสริมกิจการองค์การบริหารส่วนตำบลก็ได้ ทั้งนี้ ให้แจ้งประธานอนุกรรมการเงินทุนส่งเสริมกิจการองค์การบริหารส่วนตำบลทราบด้วย ตามข้อ 13 และข้อ 25 ของระเบียบกระทรวงมหาดไทยว่าด้วยเงินทุนส่งเสริมกิจการองค์การบริหารส่วนตำบล พ.ศ. 2566

/๓. ในระยะ...

-๒-

 ๓. ในระยะสองปีแรกของรอบบัญชีเงินทุนส่งเสริมกิจการองค์การบริหารส่วนตำบล องค์การบริหารส่วนตำบลอาจส่งเงินสะสมมากกว่าร้อยละห้าของเงินสะสมประจำปี และสามารถใช้เป็นฐาน ในการคำนวณวงเงินกู้จากเงินทุนส่งเสริมกิจการองค์การบริหารส่วนตำบล เพื่อดำเนินการตามหน้าที่และอำนาจ หรือชำระหนี้เงินกู้กับสถาบันการเงินได้ ตามข้อ 24 ของระเบียบกระทรวงมหาดไทยว่าด้วยเงินทุนส่งเสริมกิจการองค์การบริหารส่วนตำบล พ.ศ. 2566

 ๔. เมื่อเงินทุนส่งเสริมกิจการองค์การบริหารส่วนตำบลได้ออกหลักเกณฑ์ในการกู้เงินขององค์การบริหารส่วนตำบลแล้ว จะได้แจ้งให้องค์การบริหารส่วนตำบลทราบต่อไป

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานนโยบายการคลังและพัฒนารายได้

โทร. ๐ - ๒๒๔๑ - ๙๐๐๐ ต่อ 1426 - ๓๐

ไปรษณีย์อิเล็กทรอนิกส์ saraban@dla.go.th

ผู้ประสานงาน : ผจญ มหันตปัญญ์ 08-6829-6961



 สิ่งที่ส่งมาด้วย

ร.อสถ. .................................

ผอ.สน.คท. ...........................

ผอ.กง.คร. ............................

หน.ก./ฝ. ..............................

หน.ง. ....................................